open-index/open-wikipedia-markdown huggingface dataset:
Մերվին Լերոյ

**Մերվին Լերոյ** (;), ամերիկացի ռեժիսոր, կինոարտադրող, դերասան։

## Կենսագրություն
Ծնվել է 1900 թվականի հոկտեմբերի 15-ին հրեական ընտանիքում։ Հոր կողմից պապը Սան Ֆրանցիսկոյում բարգավաճող հանրախանութ է ունեցել։ 1906 թվականի երկրաշարժը ոչնչացրել է հանրախանութը, և ապահովագրական ընկերությունը, որը երկրաշարժի պատճառով սննկացել էր, չի կարողացել փոխհատուցել վնասը։ Այսպիսով, Լերոյի ընտանիքը նույնպես սննկացել է։ Գումար վաստակելու համար երիտասարդ Մերվինը թերթեր է վաճառել, մասնակցել երիտասարդ տաղանդների շոուին՝ որպես երգիչ, ապա զավեշտախաղերում։ Շուտով նա իր զարմիկ Ջեսսի Լասկիի հետ ուղևորվել է Հոլիվուդ։ Աշխատել է որպես կոստյումեր, օպերատորի օգնական, այնուհետև մասնակցություն է ունեցել համր ֆիլմում՝ որպես գեգերի հեղինակ և դերասան։ 1927 թվականին, որպես ռեժիսոր, առաջնելույթ է կատարել «Գնալու տեղ չկա» ֆիլմով։

1930-ական թվականների առաջին կեսին բեմադրել է իր առավել հայտնի ֆիլմերը՝ «Փոքրիկ Կեսար» (1931), «Ես փախած տաժանակիր եմ» (1932), «1933 թվականի ոսկի փնտրողները» (1933)։ 1938 թվականին դարձել է Մետրո-Գոլդուին-Մայեր մեդիաընկերության ղեկավար, որտեղ, մասնավորապես, հանդես է եկել որպես «Օզ երկրի հրաշագործը» ֆիլմի պրոդյուսեր և ռեժիսոր։ Լերոյի շնորհիվ հայտնի են դարձել այնպիսի դերասաններ, ինչպիսիք են Քլարկ Գեյբլը, Լորետա Յանգը, Ռոբերտ Միտչեմը և Լանա Թըրները։

## Ընտրյալ ֆիլմագրություն
* 1931՝ Փոքրիկ Կեսար / *Little Caesar*
* 1931՝ Վերջին հինգ աստղերը / *Five Star Final*
* 1932՝ Երկու վայրկյան / *Two Seconds*
* 1932՝ Երեքը զույգում / *Three on a Match*
* 1932՝ Ես փախած տաժանակիր եմ / *I Am a Fugitive from a Chain Gang*
* 1932՝ Բարձր ճնշում / *High Pressure*
* 1933՝ 1933 թվականի ոսկի փնտրողները / *Gold Diggers of 1933*
* 1936՝ Էնտոնի դժբախտ / *Anthony Adverse*
* 1937՝ Նրանք չեն մոռանա / *They Won't Forget*
* 1940՝ Վաթեռլոո կամուրջ/ *Waterloo Bridge*
* 1940՝ Փախուստ / *Escape*
* 1941՝ Ջոնի Իգեր / *Johnny Eager*
* 1942՝ Պատահական զոհ / *Random Harvest*
* 1944՝ Երեսուն վայրկյան Տոկիոյում / *Thirty Seconds Over Tokyo*
* 1946՝ Անվերապահորեն / *Without Reservations*
* 1949՝ Արևելյան կողմ, Արևմտյան կողմ / *East Side, West Side*
* 1949՝ Խոշոր խաղադրույք / *Any Number Can Play*
* 1951՝ *Quo Vadis*
* 1952՝ Միլիոն դոլար ջրահարսի համար / *Million Dollar Mermaid*
* 1955՝ Պարոն Ռոբերթս / *Mister Roberts*
* 1956՝ Վատ արյուն / *The Bad Seed*
* 1958՝ Դժվար է լինել սերժանտ / *No Time for Sergeants*
* 1961՝ Սատանան ժամը 4-ին / *The Devil at 4 O’clock*
* 1962՝ Գնչուհի / *Gypsy*

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1900 ծնունդներ
Կատեգորիա:1987 մահեր
Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի գրողներ
Կատեգորիա:Ամերիկացի կինոարտադրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Կինոարտադրողներ
Կատեգորիա:Կինոռեժիսորներ այբբենական կարգով
Կատեգորիա:Հոկտեմբերի 15 ծնունդներ
Կատեգորիա:Հրեա գրողներ
Կատեգորիա:Սան Ֆրանցիսկո քաղաքում ծնվածներ
Կատեգորիա:Հոլիվուդյան փառքի ծառուղի
Գաղտնի միաբանություն (հեռուստասերիալ)

«**Գաղտնի միաբանություն**» (), սարսափ և ֆենտեզի ժանրի կանադական հեռուստասերիալ, որն ստեղծել է Դենիս Հիթոնը։ Հեռուստասերիալի պրեմիերան կայացել 2019 թվականի մարտի 7-ին Նեթֆլիքսով։ Գլխավոր դերակատարներն են Ջեյք Մենլին, Սառա Գրեյը, Սեմ Թրեմլը, Մեթ Ֆրյուերը, Քեթրին Իզաբելը և այլն։

2019 թվականի մարտին Նեթֆլիքսը երկարացրել է հեռուստասերիալը՝ երկրորդ եթերշրջանով, որի պրեմիերան նշանակված է 2020 թվականին։

## Սյուժե
Քոլեջի առաջին կուրսի ուսանող Ջեյք Մորտոնը իմանում է բազմադարյա պատմությամբ գաղտնի մոգական կազմակերպության մասին և դառնում է նշանակալից կերպար՝ մարդագայլերի և սև մոգերի միջև ընթացող պատերազմում։

## Դերերում
### Հիմնական կազմ
* Ջեյք Մենլի - Ջեք Մորտոն
* Սառա Գրեյ - Ալիսա Դրեյք
* Մեթ Ֆրյուեր - Փիթեր Մորտոն
* Դևերի Ջեյքոբս - Լիլիթ Բատորի
* Լոուրիզա Տրոնկու - Գաբրիելլա Դյուպրե
* Ադամ Դիմարկո - Ռենդալ Կրպիո
* Թոմաս Էլմս - Հեմիշ Դյուք

### Երկրորդական կազմ
* Քեթրին Իզաբել - Վերա Սթոուն
* Սեմ Թրամել - Էրիկ Քլարկ

## Եթերաշրջաններ




## Սերիաների ցանկը
### 1 եթրեշարջան (2019)


## Արտադրություն
### Մշակում
2018 թվականի ապրիլի 17-ին հայտարարվել է, որ Նեթֆլիքսը պատվիրել է առաջին եթերաշրջանի առաջին սերիան և այն, որ եթերաշրջանը բաղկացած է 10 սերիայից։ Հեռուստասերիալը ստեղծել է Դենիս Հիթոնը, որը նաև սցենարիստ և գործադիր պրոդյուսեր է։ 2019 թվականի մարտի 28-ին հայտարարվել է, որ հեռուստասերիալը երկարացվել է երկրորդ եթերաշրջանով, որը նույնպես բաղկացած է 10 սերիայից։

### Թողարկում
2019 թվականի փետրվարի 21-ին թողարկվել է հեռուստասերիալի պաշտոնական թրեյլերը։ Հեռուստասերիալը թողարկել է Նեթֆլիքսը 2019 թվականի մարտի 7-ին։

## Արձագանքներ
Առաջին եթերաշրջանը դրական արձագանքներ է ստացել հեռարձակումից հետո։ Rotten Tomatoes կայքում հեռուստասերիալն ունի 100 % վարկանիշ, որը հիմնվել է 5 արձագանքների վրա և ունի միջին՝ 7,33/10 միավոր։

### Մրցանակներ

## Ծանոթագրություններ

Կատեգորիա:Կանադական հեռուստասերիալներ
Կատեգորիա:Անգլերեն հեռուստասերիալներ
Կատեգորիա:2019 հեռուստասերիալներ
Մահվան անապատում (հեռուստասերիալ)

**«Մահվան անապատում»** (), ամերիկյան հեռուստասերիալ, որը թողարկվել է 2015 թվականի նոյեմբերի 15-ին AMC հեռուստալիքում։ Սերիալը պատմում է մի տղայի և մարտիկի մասին, որոնք պայծառության փնտրտուքներով ճանապարհորդում էին վտանգավոր երկրներով։ Մինչև 2016 թվականի մարտի 8-ը *[[AMC (հեռուստաալիք)|AMC]]*-ն երկարաձգել է սերիալը երկրորդ եթերաշրջանի համար, որը թողարկվել է 2017 թվականի մարտի 19-ին։ 2017 թվականի ապրիլի 25-ին թողարկվել է սերիալի 3-րդ եթերաշրջանը՝ 16 դրվագներով։

2019 թվականի փետրվարի 9-ին՝ 3-րդ եթերաշրջանից հետո սերիալը փակվել է։

## Դերերում
:  = Գլխավոր դեր սեզոնում
:  = Երկրորդական դեր սեզոնում
:  = Հյուրի դեր սեզոնում
:  = Չի հայտնվում

### Հիմնական կազմ

### Երկրորդական կազմ
* **Յոհանս Մայլս**՝ Ռինգո
* **Բենջամին Պապակ**՝ Բեյլ
* **Մայք Սիլ**՝ Պետրի
* **Սթիվեն Լենգ**՝ Վալդո
* **Թերեսսա Լիանե**՝ Անժելիկա
* **Էլլեն Հոլլման**՝ Զայֆեր 
* **[[Էդի Գատեգի]]**՝ Բարոն Յակոբի
* **Լենս Է․ Նիկոլս**՝ Գետի Թագավոր
* **Լենս Հենրիքսեն**՝ Պենրիտ

## Սերիաներ

### Առաջին եթերաշրջան (2015)

### Երկրորդ եթերաշրջան (2017)

### Երրորդ եթերաշրջան (2018)

## Ծանոթագրություններ

## Արտաքին հղումներ
* Պաշտոնական կայք 
* 
* TV guide
* Into the Badlands  on TV.com

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:2015 հեռուստասերիալներ
Կատեգորիա:2016 հեռուստասերիալներ
Կատեգորիա:AMC-ի բնօրինակ ծրագրեր
Կատեգորիա:Ամերիկյան արկածային հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Արկածային հեռուստասերիալներ
Կատեգորիա:Դրամա հեռուստասերիալներ
Կատեգորիա:Հակաուտոպիական ֆիլմեր
Կատեգորիա:Հետապոկալիպտիկ ֆիլմեր
Նո Լի Յոն

**Նո Լի Յոն** (; , հայտնի է **Ի-Յոն** անվանմամբ), հարավկորեացի երգչուհի։ Առավել հայտնի է, որպես After School աղջիկների խմբի նախկին անդամ (2011-2019)։

## Կյանք և կարիերա
### 1992-2010. Վաղ տարիներ և կրթություն
thumb|200px|left|Ի-Յոնը After School-ի երկրպագուների կայքում, 2013 թվականի հունիս
Ի-Յոնը ծնվել է 1992 թվականի օգոստոսի 16-ին  Հարավային Կորեաի Չինչոն քաղաքում։ Նա, բացի ծնողներից, ունի նաև եղբայր՝ Թեջինը։ Դեռահաս տարիքում աղջիկը մասնակցել է երաժշտական փառատոների։ Նվագել է կիթառ, հարվածային գործիքներ, դաշնամուր և մի շարք այլ գործիքներ։ Սովորել է Չինչոնի բարձրագույն տեխնիկական և գյուղատնտեսական դպրոցում, այնուհետև ընդունվել է Հյոնհիի համալսարանի՝ «Պոստմոդեռնիզմը երաժշտության մեջ» բաժին։

### 2011 - ներկա. After School-ի A.S. Blue-ի հետ առաջնաելույթ

Առաջին անգամ After School-ի հետ բեմում Ի-Յոնը հայտնվել է 2010 թվականի դեկտեմբերի վերջին SBS Gayo Daejun երաժշտական փառատոնում`«Bang!» սինգլով։ 2011 թվականի հունվարի 27-ին տեղի է ունեցել Նամիե Ամուրոյի հետ "Make It Happen" սինգլի պրեմիերան, և այն դարձել է Ի-Յոնի առաջին պաշտոնական թողարկումը՝ խմբի կազմին միանալուց հետո։ Առաջին ստուդիական ալբոմը՝ Virgin-ը թողարկվեց ապրիլի 29-ին, իսկ վերադարձի փուլը տեղի ունեցավ նույն օրը Music Bank-ում։ Այդ ժամանակ Ի-Յոնը դարձավ After School-ի ամենաերիտասարդ անդամը, նախկինում Լիզին էր։ Նույն թվականի հուլիսին, աղջիկը Չույոնի, Ռեյնայի և Լիզիի հետ դարձավ հատուկ ենթաբաժնի՝ School Blue Blue-ի մաս։ 2013 թվականի հունիսի 12-ին՝ «First Love» սինգլի թողարկումից մեկ օր առաջ, Pledis Entertainment-ը ներկայացրեց անհատական հոլովակ Ի-Յոնի մասնակցությամբ, որտեղ նա երգեց երգը տարբեր երաժշտական գործիքների վրա, ինչը գրավեց խմբի երկրպագուների ուշադրությունը։

2015 թվականից հետո After School-ը ընդմիջման էր գտնվում յուրաքանչյուր մասնակցի անհատական գործունեության պատճառով։ Այդ ընթացքում պայմանագրերի ավարտից հետո գրեթե բոլորը հեռացան ընկերությունից, բացի Ռեյնան, Նանան, Կահին և Ի-Յոնը։ Կորեական ԶԼՄ-ները բազմիցս ենթադրում էին, որ խումբը կլուծարվի, մինչդեռ Pledis Entertainment-ը պաշտոնական հայտարարություններ չէր տալիս։ Խմբի որոշ անդամներ ևս խոսեցին խմբի ոչ պաշտոնական լուծարման մասին`վերջին ալբոմը ձայնագրելու համար ժամանակ չունենալու պատճառով։

## Սկավառակագրություն

## Ծանոթագրություններ

Կատեգորիա:1992 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հարավկորեացի երգչուհիներ
Կատեգորիա:Հարավկորեացի մոդելներ
Կատեգորիա:Օգոստոսի 16 ծնունդներ
Իրենա Լիժբոա

**Իրենա Լիժբոա** (, ), պորտուգալացի գրող, բանաստեղծուհի, մանկավարժ, կրթության տեսաբան։ Երբեմն նրան անվանում են պորտուգալական գրականության ամենախոշոր կին գործիչներից մեկը։

## Կենսագրություն
Իրենա Լիժբոան ծնվել է Լիսաբոնից ոչ հեռու գտնվող Առուդա-դուշ-Վինյուշ կոմունայում։ Ավարտել է այդ քաղաքի տարրական դպրոցը, այնուհետև կրթություն է ստացել Ֆրանսիայում, Բելգիայում և Շվեյցարիայում (մասնավորապես` Ժան–Ժակ Ռոսոյի համալսարանում), որտեղ ուսանել է մանկավարժություն։ Կրթությունն ավարտելուց հետո սկսել է աշխատել նախադպրոցական կրթության բնագավառում։ 1932 թվականին ստացել է Բրագա քաղաքի նախադպրոցական հաստատությունների տեսուչի պաշտոնը։ Սակայն շուտով Անտոնիո Սալազարի «Նոր պետության» գաղափարական քաղաքականության հետ անհամաձայնության պատճառով հեռացվել է այդ աշխատանքից և տեղափոխվել *Instituto de Alta Cultura* (արտասահմանում պորտուգալերեն լեզվի աջակցությամբ զբաղվող հաստատություն), իսկ 1940 թվականին աշխատանքի է անցել Կրթության նախարարությունում. նրան արգելված էր դասավանդել։

Իրենա Լիժբոան իր կյանքի վերջին հատվածը ամբողջությամբ նվիրեց գրականագիտական ստեղծագործություններ  և մանկավարժության վերաբերյալ գիտական աշխատանքներ գրելուն, նրա բոլոր գրքերը խիստ գրաքննության էին ենթարկվում։ Մահացել է 1958 թվականին, իր 66-ամյակից մեկ ամիս առաջ։ 2013 թվականի հունվարի 25-ին նրա աճյունի մասունքները լիսաբոնյան *Cemitério da Ajuda* գերեզմանոցից տեղափոխել են հայրենի գյուղի գերեզմանոց։ Լիսաբոնի ուսուցիչների ազգային ֆեդերացիան կոչվում է Իրենա Լիժբոայի անունով։

Լիժբոայի առաջին գիրքը` երեխաների համար հեքիաթների *Treze Contarelos* ժողովածուն, տպագրվել է 1926 թվականին։ 1936 թվականին հրատարակվել է նրա բանաստեղծությունների ժողովածուն` *Um dia e outro dia… — Diário de uma Mulher* («Ջոն Ֆալկո» կեղծանունով, որը նա օգտագործում է նաև հետագա մի շարք ստեղծագործությունների համար)։ Իրենա Լիժբոայի ամենահայտնի վեպերից են` *Solidão — Notas do punho de uma mulher* (1939), *Começa uma vida* (1940), *Voltar atrás para quê?* (1956): Բացի այդ, նա բազմաթիվ հոդվածներ է գրել նախադպրոցական կրթության տեսության վերաբերյալ։

## Ընտրյալ ստեղծագործություններ
* Apontamentos, writings resembling a diary, 1943.
* Começa uma vida, autobiographical story, 1940.
* Esta cidade!, reportage, 1942.
* Título qualquer serve reportage, 1958.
* Solidão, writings resembling a diary, 1965.

## Մատենագիտություն
* Morão Paula, Irene Lisboa — vida e escrita, Editorial Presença, Lisboa, 1989.
* SAYERS, Raymond S.: «Irene Lisboa as a writer of fiction», em Hispania, Vol. XLV, n.º2, Maio 1962, págs. 224—232.

## Ծանոթագրություններ

Կատեգորիա:20-րդ դարի վիպասաններ
Կատեգորիա:Բանաստեղծներ այբբենական կարգով
Կատեգորիա:Գրական կեղծանուններով հայտնի հեղինակներ
Կատեգորիա:Մանկավարժներ
Կատեգորիա:Պորտուգալացի բանաստեղծուհիներ
Կատեգորիա:Պորտուգալացի գրողներ
Կատեգորիա:Պորտուգալացի կին գրողներ
Կատեգորիա:Պորտուգալացի մանկագիրներ
Սառույց II

thumb|Հատված ջրի փուլային գծապատկերից
**Սառույց II,** խիստ կանոնավոր կառուցվածքով ջրային սառույցի տրիգոնալ (զուգահեռանիստ,որի բոլոր նիստերը շեղանկյուններ են) բյուրեղային տարատեսակ։ Ստանում են սառույց Ih-ը  −83&nbsp;°C- ից մինչև 63&nbsp;°C (190–210 Կ)  ջերմաստիճաններում  300 ՄՊա ճնշման տակ սեղմելով, կամ՝ սառույցը V- ը −35&nbsp;°C (238 Կ) ջերմաստիճանում սեղմելով։ Տաքացնելիս սառույց II-ը վերածվում է սառույց III-ի։

Սառույց II-ը կարող է գոյություն ունենալ մետաստաբիլ վիճակում`−173&nbsp;°C-ից  (100 K) ցածր ջերմաստիճանում և մթնոլորտայինից մինչև 5 ԳՊա ճնշման սահմաններում։ Մթնոլորտային ճնշման և −113&nbsp;°C- ից (160 K) բարձր ջերմաստիճաններում այն անշրջելիորեն վերածվում է սառույց Ih-ի:

300 ՄՊա ճնշման դեպքում  սառույց II-ի խտությունը 1.16 գ / սմ3 է։ Դիէլեկտրական թափանցելիությունը (ստատիկ) հավասար է 3,66։

Սառույց II-ն ունի եռակի կետեր սառույց I<sub>h</sub>-ի և սառույց III-ի հետ (−34.7&nbsp;°C, 212.9 MPa), սառույց III-ի և սառույց V-ի հետ (−24.3&nbsp;°C, 344.3 MPa), ինչպես նաև սառույց V-ի և սառույց VI-ի հետ (−55&nbsp;°C, 620 ՄՊա)։

Սովորական ջրային սառույցը, ըստ Բրիջմանի անվանացանկի, պատկանում է  սառույց Ih-ին: Լաբորատոր պայմաններում (տարբեր ջերմաստիճաններում և ճնշումներում) ստեղծվել են սառույցի տարբեր փոփոխություններ՝սառույց  II-ից մինչև սառույց XV- ը։

Ենթադրվում է, որ «սառցե» արբանյակները, օրինակ՝ Գանիմեդը, հիմնականում կարող են բաղկացած լինել սառույց II-ից։

## Արտաքին հղումներ
* 

Կատեգորիա:Ջրաբանություն
Կատեգորիա:Սառույց
Տեստերեպ (կղզի)

**Տեստերեպ** (**Տեր Ստրեպ**), (), Հյուսիսային ծովի ձկնորսական կղզի, ժամանակին ողողել է ներկայիս Բելգիայի ափերը։ Կղզին առաջին անգամ հիշատակվել է 992 թվականին։ Կղզու անունը առաջացել է *tehstera raipa-ից,* ինչը նշանակում է *«Հյուսիսային  հողի գիծ»*։ Տեստերեպը մայրցամաքից բաժանված էր Տեստերեպերգյոլ փոքր նեղուցով ( ), որը 12-րդ դարից սկեց աստիճանաբար չորանալ։ Հյուսիսային ծովի մակարդակի իջեցման պատճառով Տեստերեպը ամբողջովին միացավ մայրցամաքին։

Տեստերեպը բնակեցված է եղել 7-ից 8-րդ դարերում։ Համեմատաբար ավելի շատ բնակեցված են եղել Օստանդեն՝ Արևելյան արվարձանում (, արևելք + , եզր), Վեստենդեն՝ Արևմտյան արվարձանում (, արևմուտք+ , եզր, վերջ) և Միդդելկերկեն՝ կղզու կենտրոնում (, կենտրոն + , եկեղեցի)։

Կղզին հանդիսացել է Ֆլանդրայի կոմսերի սեփականությունը, և տրամադրված է եղել սուրբ Պյոտրի աբբայության օգտագործմանը՝ Գենտեում։ Հիմնական եկամտի աղբյուրները են  հանդիսացել ոչխարաբուծությունը։

## Ծանոթագրություն

Կատեգորիա:Բելգիայի պատմություն
Կատեգորիա:Հյուսիսային ծովի կղզիները
Կատեգորիա:Բելգիայի կղզիներ
Անլվան

**Անլվան** (), նկարված մուլտֆիլմ երեխաների համար, որը նկարահանվել է 1964 թվականին։

## Սյուժե
Բոլորին հայտնի է, որ առավոտյան մեծահասակներն ու երեխաները պետք է լվացվեն։ Եվ ահա բակում, որտեղ ապրում են տնային կենդանիները, գալիս է այդ գործընթացի ժամանակը։ Առանց բացառության բոլորը լվանում են իրենց դեմքը և մաքրում են ատամները։ Հիգիենիայի կանոնին հետևում են և՛ հավերը, և՛ կովերը, և՛ կատուները, և՛ շները, և նույնիսկ փոքրիկ խոզուկը փորձում է մաքուր մնալ։ Միայն մի կենդանի` փոքրիկ հորթիկը, չէր ցանակնում լվացվել և մաքրել ատամները, այլ ուզում էր կեղտոտ մնալ, ինչի համար էլ նրան պատժում է մայրիկ կովը։ Նա չէր ուզում լվացվել, այդ իսկ պատճառով կենդանիները ծաղրում են փնթիի` նրան անվանելով «անլվա»։ Սակայն համարձակություն ձեռք բերելով` հորթուկը նախ չցանկանալով, իսկ հետո` մեծ ուրախությամբ լողանում է և կրկին մաքուր դառնում։ Բակում բոլորն ուրախանում են, իսկ հորթուկը նորից հաշտվում է մայրիկի հետ։

## Հեղինակներ
* Սցենարի հեղինակ` Գեորգի Կառլով      
* Ռեժիսորներ` Մարկ Դրայցուն, Բորիս Խրանևիչ      
* Բեմադրող նկարիչներ` Ալեքսանդր Լավրով, Մ. Մալովա      
* Կոմպոզիտոր` Գ. Գեմբերա      
* Օպերատոր` Գրիգորի Օստրովսկի      
* Հնչյունային օպերատոր` Իգոր Պոգոն      
* Խմբագիր` Տադեուշ Պավլենկո      
* Նկարիչ-մուլտիպլիկատորներ` Վ. Բաև, Յա. Գարբաչենկո, Ալլա Գրաչյովա, Մարկ Դրայցուն, Վ. Դեմկին, Եֆրեմ Պրուժանսկիյ, Ադոլֆ Պեդան, Օքսանա Տկաչենկո, Իրինա Չերնովա, Բորիս Խրանևիչ

## Հետաքրքիր փաստեր
* Մուլտֆիլմը նկարահանվել է ըստ համանուն բանաստեղծության մոտիվների (1952)

## Թողարկում
Մուլտֆիլմը DVD ձևաչափով թողարկվել է մուլտֆիլմերի «Անմիտ ագռավը» հավաքածուում։

## Ոճական առանձնահատկություններ

* 1960-ական թվականների կեսերին ուկրաինական մուլտիպլիկացիայի երիտասարդ «Կիևնաուչֆիլմ» ստուդիան ձեռք է բերում, այսպես ասած, դասական «դիսնեյյան» ոճ, որը երկար կյանք չի ունենում։

Այդ պատճառով ստուդիայի առաջին` «Պղպեղի արկածները» (1960), «Գարնանաթևիկ» (1961), «Թագուհու ուղեկցորդուհին» (1962), «Պուշոկն ու Դրուժոկը» (1963) և «Անլվան» մուլտֆիլմերն ստեղծվել են վերջին տարիներին ուկրաինական մուլտֆիլմերին բնորոշ ոճից տարբերվող ձևով։

## Ծանոթագրություններ

## Արտաքին հղումներ
* 

Կատեգորիա:Մուլտֆիլմեր կենդանիների մասին
Կատեգորիա:«Կիևնաուչֆիլմ» ստուդիայի մուլտֆիլմեր
Մուրսալ Կարաև

**Մուրսալ Աբուլֆազ օղլի Կարաև** (, ), ադրբեջանցի վիրաբույժ, Բժշկական գիտությունների դոկտոր, Ադրբեջանական ԽՍՀ Առողջապահության նախարարության գլխավոր վիրաբույժ։

## Կենսագրություն
Մուրսալ Կարաևը ծնվել է 1919 թվականի նոյեմբերի 4-ին Բաքվում`բժիշկ-մանկաբույժ, վաստակավոր գիտնական, պրոֆեսոր Աբուլֆազ Կարաևի ընտանիքում։ 1938 թվականին ավարտել է Բաքվի թիվ 23 միջնակարգ դպրոցը։ Դբրոցը ավարտելուց հետո ընդունվել է Ադրբեջանի բժշկական ինստիտուտ։ 1942 թվականին ավարտել է համալսարանի թերապիա-պրոֆիլակտիկայի ֆակուլտետը։ Նա իր բժշկական կարիերան սկսել է այն ժամանակ, երբ ինստիտուտի ուսումնառության վերջին տարում էր։

Մուրսալ Կարաևը ինստիտուտը ավարտելուց հետո զորակոչվել է զինծառայություն 1942 թվականին։ Նա աշխատել է որպես Կովկասյան ռազմաճակատի 65-րդ հատուկ բրիգադի վիրաբույժ։ Մ.Կարաևը ակտիվ մասնակցությունն է ունեցել Նովոռոսիյսկի, Մոզդոկի, Գրոզնիի, Գեորգիևի և Կրասնոդարի համար մղվող մարտերին։ Կուրսկի պատերազմների ժամանակ նա եղել է ռազմական բրիգադի գլխավոր բժիշկ։

Մ.Կարաևը Հայրենական պատերազմի վետերանների  ասոցիացիայի անդամ էր։

Պատերազմից հետո նա սկսել է աշխատել Ադրբեջանի բժշկական ինստիտուտում։ 1946 թվականին ընտրվել է ասիստենտ վիրաբուժության ամբիոնում։ 1953 թվականին նա պաշտպանել է իր թեկնածուական դիսերտացիան։ Նա եղել է ավելի քան 60 գիտական հոդվածների հեղինակ։ 1957 թվականին ընտրվել է դոցենտ՛ Ադրբեջանի բժշկական ինստիտուտի վիրաբուժության ամբիոնում։

1959 թվականին եղել է Բաքվի նահանգի գլխավոր վիրաբույժ, իսկ 1961–1964 թվականներին ՝ Ադրբեջանական ԽՍՀ առողջապահության նախարարության գլխավոր վիրաբույժ։

Մ.Կարաևը մահացել է 1975 թվականի սեպտեմբերի 26-ին Բաքվում։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Խորհրդային վիրաբույժներ
Շուլե Յուքսել Շենլեր

**Շուլե Յուքսել Շենլեր** (, ), թուրք գրող, լրագրող և կանանց իրավունքների պաշտպան։

## Կենսագրություն
Յուքսել Շենլերը ծնվել է 1938 թվականի մայիսի 29-ին Կայսերիում։ Ավելի ուշ, վերցրել է «Շուլե» անունը։ Դեռ երիտասարդ տարիքում, ընտանիքի հետ միասին, տեղափոխվել է Ստամբուլ։ 8-րդ դասարանում թողել է դպրոցը և սկսել աշխատել հայ դերձակի մոտ։ Հենց այստեղ էլ Յուքսել Շենլերը գծագրել է ժամանակակից գլխաշորի իր սեփական մոդելը, որն առավել հայտնի պետք է դառնար ապագայում։

21 տարեկանում սկսել է աշխատել որպես լրագրող։ 1965 թվականից սկսել է կրել հիջաբ։ «Yeni İstiklal» (Նոր անկախություն) թերթում տպագրած հոդվածների համար՝ Յուքսել Շենլերի դեմ դատական հայցեր են ներկայացվել։ Նա ճանապարհորդել է Անատոլիայով և ելույթներ ունեցել տարբեր հանդիպումների ժամանակ։ Երբ աղջիկներն սկսեցին կրել Շենլերի նախագծած գլխաշորը, չադրայի այս տեսակն սկսեց կոչվել «le sulebaşı şu»։ Շենլերը ձերբակալվել է այն բանից հետո, երբ վերջինիս նամակը Ջևդեթ Սունայ վիրավորել է նախագահի արժանապատվությունը՝ բանտում անցկացնելով ութ ամիս։ Շենլերը գրել է «Hür Söz», «Yeni İstiklal» և «Babıalide Sabah» կանանց համար նախատեսված թերթերի համար։ 1980 թվականից հետո, սկսել է գրել «Zaman» և «Milli Gazete» օրաթերթերի համար։ Շենլերի «Խաղաղ փողոց» հայտնի վեպի հիման վրա նկարահանվել է հեռուստասերիալ։ Չնայած իր մեծ տարիքին և տկարությանը, Շենլերը շարունակել է պարբերաբար հրապարակվել բազմաթիվ թերթերում և ամսագրերում։ Սրտի կաթվածից մահացել է 2019 թվականի օգոստոսի 28-ին Ստամբուլում։

## Ընտիր երկեր
*Երիտասարդության հոգեվարք
*Հիդայեթ
*Ինչ եղավ մեզ հետ
*Իսլամական և ժամանակակից աշխարհի կանայք
*Լսումներ
*Ամեն ինչ իսլամի համար
*Քաղաքակրթության արցունքները
*Խաղաղ փողոց
*Աղջիկ և ծաղիկ
*Աջ ձեռքը
*Գիտակից ուսուցիչ
*Խորամանկ աղվես

## Ծանոթագրություններ

Կատեգորիա:Թուրք գրողներ
Կատեգորիա:Թուրք իրավապաշտպաններ
Կատեգորիա:Թուրք լրագրողներ
Կատեգորիա:Թուրք վիպասաններ
Կատեգորիա:Թուրքիայի կին քաղաքական գործիչներ
Կատեգորիա:Կանանց իրավունքների իրավապաշտպաններ
Լի Կա Ին

**Լի Կա Ին** (; , հայտնի է **Կաին** անվանմամբ), հարավկորեացի երգչուհի և մոդել։ Առավել հայտնի է, որպես After School աղջիկների խմբի նախկին անդամ (2012—2019) և «Պատրաստություն 48» () գոյատևման շոուի մասնակից։

## Կյանք և կարիերա
### 1994-2011. Վաղ տարիներ և կրթություն
alt=|ձախից|մինի|200x200փքս|Կաինը (աջից) Սեուլում կայացած S/S Hera նորաձևության ցուցահանդեսում, 2018 թվականի հոկտեմբեր
Կաինը ծնվել է 1994 թվականի օգոստոսի 20-ին Սեուլում, Հարավային Կորեա։ Նա ընտանիքում միակ երեխան էր։ Կարողանում է ֆլեյտա նվագել։ Հաճախել է Ճապոնիայում գտնվող ավագ դպրոց, որի շնորհիվ էլ ազատ խոսում է ճապոներեն։

Pledis Entertainment-ի սովորողների մեջ, Կաինը նշվել է որպես ամենահզոր վոկալիստ։

### 2012-18. After School-ի հետ առաջնաելույթ և «Պատրաստություն 48»
2012 թվականի ապրիլի 9-ին Pledis Entertainment-ը Կաինին հայտարարեց որպես After School-ի նոր անդամ, և առաջիկա վերադարձի մանրամասները հայտնի դարձան նույն օրը։ Առաջին անգամ աղջիկը խմբի կազմում ելույթ ունեցավ ապրիլի վերջին` խմբի ճապոնական համերգներին Playgirlz ալբոմի առաջխաղացման շրջանակներում։ Հունիսի 20-ին լույս է տեսել Flashback սինգլներից բաղկացած ալբոմը, որտեղ Կայինը հայտնի դարձավ կորեական հանրությանը։ 2015 թվականին նա հանդես եկավ որպես DJ, երբ After School-ը երաժշտական ընդմիջում վերցրեց։

2018 թվականի հունիսին կայացավ «Պատրաստություն 48» գոյատևման ռալիթի շոուի պրեմիերային շարքը, որտեղ Կաինը ներկայացրեց Pledis Entertainment-ը։ Աղջիկը նկարագրեց նախագծին մասնակցությունը որպես իր «երկրորդ հնարավորություն», ինչպես նաև խոսեց երկրպագուների շրջանում բավականին քննարկված թեմայի՝ After School-ի երկարատև ընդմիջման մասին։Մրցույթի մասնակիցների թվում Կայինը առաջին տեղում մնաց ավելի երկար, քան ցանկացած այլ մասնակից, բայց եզրափակչում նրան հաջողվեց գրավել միայն տասնչորսերորդ տեղը, և նա չկարողացավ մտնել IZ*ONE-ի վերջնական կազմի մեջ։ Նախագծի մեկնարկից առաջ շատ ԶԼՄ-ներ և երկրպագուներ ասում էին, որ աղջկա մասնակցությունը կլինի After School-ի լիարժեք վերադարձի և հանրության ուշադրությունը գրավելու վերջին հնարավորությունը, ինչպես դա տեղի ունեցավ իրենց գործընկերների՝ NU'EST հետ «Պատրաստություն 101»-ի երկրորդ եթերաշրջանում։ Հոկտեմբեր 18-ին, խմբի նախկին անդամ Լիզին իր հարցազրույցում ասաց, որ Քաինը պատրաստվում է կանանց նոր խմբում առաջնաելույթի։

### 2019. Pledis Entertainment-ը լքելը և «Remember You»
2019 թվականի հուլիսի 4-ին հայտնի դարձավ, որ Կաինը հրաժարվել է երկարաձգել պայմանագիրը Pledis Entertainment-ի հետ և կլքի գործակալությունը։ Հուլիսի 5-ին նա թողարկեց իր առաջին թվային սինգլը՝ «Remember You (기억할게)»։

## Սկավառակագրություն

## Ծանոթագրություններ

Կատեգորիա:Օգոստոսի 20 ծնունդներ
Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Սեուլ քաղաքում ծնվածներ
Կատեգորիա:Ապրող անձինք
Կատեգորիա:Հարավկորեացի երգչուհիներ
Կատեգորիա:Հարավկորեացի մոդելներ
Կատեգորիա:Հարավկորեացի դերասանուհիներ
Շերշեն

**Շերշեն** (), ուկրաինական հումորային և երգիծական ամսագիր և թերթ։ «Շերշեն» առաջին ամսագիրը լույս է տեսել 1906 թվականին, Կիևում, երկրորդը` 1908-1911 թվականներին, ԱՄՆ-ում` Նյու-Յորքում, ապա` Սկրենտոնում։

## Ընդհանուր բնութագիր
Հումորային, երգիծական պատկերազարդ «Շերշեն» շաբաթաթերթը հրատարակվել է Կիևում, 1906 թվականի հունվարի 6-ից հուլիսի 14-ը։  Հրատարակիչը և խմբագիրը եղել է Վլադիմիր Լոզինսկին։ Ընդհանուր առմամբ թողարկվել է 26 համար։

Կարճ ժամանակի ընթացքում «Շերշենը» մեծ հետք է թողել ուկրաինական քաղաքական սատիրայի և ամսագրային գրաֆիկայի արվեստի զարգացման գործում։

Գրական հայտնի աշխատակիցներից են եղել, Ագաթանգեղոս Կրիմսկին, Իվան Լիպան, Օսիպ Մակովեյը, Իվան Նեչույ Լևիցկին, Լյուդմիլա Ստարիցկայա Չերնախովսկայան, Վասիլի Ստեֆանիկը, Ս. Տիմչենկոն, Գտան Խոտկևիչը և այլն։

Պատկերազարդման և քաղաքական ծաղրանկարների հեղինակները եղել են Իվան Բուրյաչոկը, Ֆոտիյ Կրասիցկին, Վիկտոր Մասլյանիկովը, Պավել Նաումովը, Վլադիմիր Ռեզնիչենկոն, Աֆանասի Սլաստիոնը, Սերգեյ Սվիտոսլավսկին և այլն։

## «Շերշենն» ԱՄՆ-ում
«Շերշենն» ԱՄՆ-ում ի սկզբանե թողարկվել է որպես հումորային և երգիծական պարբերական։ Հրատարակվել է Վասիլի Գրիշկոյի կողմից, 1908 թվականի մարտից մինչև 1911 թվականի հունիսը։ Ի սկզբանե թողարկվել է Նյու Յորքում, իսկ 1908 թվականի նոյեմբերից` Սկրենտոնում։ 1910 թվականի հոկտեմբերին «Շերշեն»-ը վերափոխվել է գրական-գիտական հայտնի ամսագրի և Եվգենի Գվոզդիկի խմբագրությամբ դարձել է Ուկրաինական աշխատավորական միության օրգանը։  1911 թվականի հունիսին «Շերշեն»-ի փոխարեն Ուկրաինայի աշխատավորական միությունն սկսել է հրատարակել «Ժողովրդի կամք» շաբաթաթերթը։

## Ծանոթագրություններ

## Գրականություն
* *Лазанська Т.* Шершень //
* *Бабишкін О. К.* «Шершень» // Українська Радянська Енциклопедія.&nbsp;— 2-е видання.&nbsp;— Т. 12.&nbsp;— К., 1985.&nbsp;— С. 401.
* *Бабишкін О. К.* Сатиричний журнал «Шершень» // Радянське літературознавство.&nbsp;— 1959.&nbsp;— №&nbsp;4.
* Лопата Павло. У століття появи журналу «Шершень» // Український гомін. — 2006. — 16 грудня.
*Сімчук Олександр. Перший сатиричний журнал «Шершень»: несмішні жарти і розкішна графіка. (З відсканованими ілюстраціями). - 2019

## Արտաքին հղումներ
* Энциклопедия украиноведения. В 10-х т. / Гл. ред. Владимир Кубийович — Париж; Нью-Йорк: Молодые Жизнь, 1954—1989 .. Словарная часть.
* Бабишкин ОК «Шершень» / / Украинская советская энциклопедия — 2-е издание. — Т. 12. — М., 1985. — С. 401.
* Бабишкин ОК Сатирический журнал «Шершень» / / Советское литературоведение. — 1959. — № 4.
* Лопата Павел. В век появления журнала «Шершень» / / Украинский говор. — 2006. — 16 декабря.
* М. Н. Яковлев «Село просыпается» Рисунок из журнала «Шершень» Киев, 1906 г. № 4
* В. В. Ризниченко «После отмены крепостного права» Рисунок из журнала «Шершень» Киев, 1906 г. № 7
* И. М. Бурячок СВОБОДНАЯ АМЕРИКА. «На такой земле и столько свинства». Рисунок из журнала «Шершень» Киев, 1906 г. № 16-17
* М. Н. Яковлев «Новый Юпитер» Рисунок из журнала «Шершень» Киев, 1906 г. № 19 
* А. Г. Сластион «Псевдопророки». Рисунок для журнала «Шершень» Киев, 1906 г. № 22 

Կատեգորիա:Երգիծական մամուլ
Կատեգորիա:Հումորային հեռուստաշոուներ
Վաղն աշխարհի վերջն է

«**Վաղը աշխարհի վերջն է»** (),  ամերիկացի գրող Ռեյ Բրեդբերիի ֆանտաստիկ ժանրի պատմվածք։ Այն պատմում է ուժի առջև մարդու խոնարհության մասին, որը նա ի վիճակի չէ հաղթահարել։

## Սյուժե
Պատմվածքը ներկայացվում է ամուսինների միջև երեկոյան երկխոսության ձևով, որի ընթացքում նրանք սուրճ են խմում։ Անուններ չկան։ Ամուսինը կնոջը պատմում է իր երազը, որտեղ մի անծանոթ ձայն հաղորդում է իրեն, որ շուտով աշխարհի վերջն է։ Զրույցի ընթացքում պարզվում է, որ ճիշտ նույն երազը տեսել է կինը, ինչպես նաև նրանք, ում հետ ամուսինները ծանոթ են։ Զրույցի արդյունքում նրանք գալիս են այն եզրակացությանը, որ պետք է ամեն ինչ թողնել այնպես, ինչպես կա, կարծես ոչինչ չի  եղել։ Այս համեստությունը ամուսինների պատասխանի մեջ պարունակվող գլխավոր գաղափարն է․

Սուրճից հետո նրանք երեխաներին պառկեցնում են քնելու և իրենք էլ են պառկում՝ «ձեռք ձեռքի և այտ այտի»։

## Հետաքրքիր փաստեր
* Ամբողջ պատմությունը ներկայացված է երկխոսության ձևով, հեղինակի խոսքը շատ քիչ է։
* Պատմվածքում չի հիշատակվում գլխավոր հերոսների և նրանց երեխաների անունները։
* Համաձայն Բրեդբերիի նշված տեքստի ամսաթվի, սպասվում էր ևս մեկ աշխարհի վերջ․

* Պատմվածքը հրապարակվել է նրանում նշված աշխարհի վերջի տարեթվից 18 տարի առաջ։

## Հրապարակումներ
Ռուսերեն պատմվածքը հրատարակվել է հետևյալ հրատարակչությունների կողմից․

* Հրատարակչություն «Кристалл»,  ISBN  5-8191-0124-3.
* Հրատարակչություն «Азбука», ISBN  5-267-00177-5.

## Արտաքին հղումներ
* Русский текст рассказа (перевод Норы Галь)

## Ծանոթագրություններ

Կատեգորիա:Անգլերեն գրականություն
Կատեգորիա:Անգլերեն գրքեր
Հովհաննես Թումանյանի սիրտ (մատուռ)

**Հովհաննես Թումանյանի սիրտ (մատուռ)**, Հովհաննես Թումանյանի սիրտն ամփոփող մատուռ, որը գտնվում է Լոռվա Դսեղ գյուղում՝ Թումանյանի տուն-թանգարանի բակում։

## Պատմություն
1921 թվականին Թումանյանը վատառողջ էր. նա ապրում էր Թիֆլիսում և Թիֆլիսի բժիշկները որոշեցին վիրահատել։ Դա չօգնեց Թումանյանին։ Նա տեղեկացավ, որ Բեռլինում իրականացնում են ճառագայթային բուժում և շատ էր ցանկանում Մոսկվայով այցելել Բեռլին։

1922 թվականի դեկտեմբերյան ցրտաշունչ մի օր Թումանյանը ճանապարհվեց Մոսկվա։ Թումանյանին ուղեկցում էին կրտսեր որդին՝ Արեգը, Աշխեն և Նվարդ դուստրերը և բժիշկ Սաղյանը։ Մոսկվայի Օստոումովյան հիվանդանոցի բժիշկները խորհուրդ չտվին, որ Թումանյանը գնա Բեռլին. պատճառը Բեռլինում քաղաքական խառն իրադրությունն էր և Թումանյանի ենթաստամոքսային գեղձի չարորակ ուռուցքի ուշացած բուժումը։

1923 թվականի մարտի 23-ին Թումանյանը մահացավ Մոսկվայում։ Բանաստեղծի մարմինը բացելու ժամանակ նրա որդին՝ Արեգը, թաքուն վերցրեց հոր սիրտը և ֆորմալինի սրվակի մեջ այն բերեց տուն՝ Թիֆլիս։ Եղբորը գրած նամակում Արեգն իր արարքը բացատրում է նրանով, որ «չցանկացավ իր աննման հայրիկի՝ աշխարհն ընդգրկող սիրտը հենց այնպես շպրտեն»։

Սիրտը որոշ ժամանակ տանը պահելուց հետո ուղարկեցին Երևանի բժշկական ինստիտուտ, որտեղ այն պահվեց մինչև Թումանյանի 125-ամյակը։ 1994 թվականին սիրտը Կառավարական հանձնաժողովի որոշմամբ բերեցին Դսեղ և ամփոփեցին տուն-թանգարանի բակում՝ ճարտարապետ Ռոմեո Ջուլհակյանի նախագծով կառուցած մատուռում։ Բանաստեղծի աճյունն ամփոփված է Թիֆլիսում՝ Խոջիվանքի պանթեոնում։

Սիրտը մատուռի մեջ դրեց Ներսես արքեպիսկոպոս Պոզապալյանը։ Այսօր մատուռն ուխտատեղի է հազարավոր այցելուների համար։

## Գրականություն
* Նվարդ Թումանյան, «Հուշեր և զրույցներ», Էդիթպրինտ, 1987 թ․

## Ծանոթագրություններ
և Գրականության թանգարանի պաշտոնական կայք

Կատեգորիա:Լոռու մարզի հուշարձաններ
Միլենիում (հեռուստասերիալ)

«**Միլենիում**» (), շվեդական հեռուստասերիալ, հիմնված Սթիգ Լեսոնի «Միլենիում» եռերգության հիման վրա։ Եթեր է տրվել 2010 թվականին։ Հեռուստասերիալի արտադրությամբ զբաղվել է  կազմակերպությունը  SVT-ի, Nordisk Film-ի, -ի և  ZDF-ի հետ միասին։ 2010 թվականին շվեդական հեռուստատեսային «Kristallen» մրցանակաբաշխուության ժամանակ սերիալն արժանացավ «Տարվա դրամա» անվանակարգին։ 2011 թվականին պարգևատրվեց միջազգային «Էմմի» Մինիսերիալներ անվանակարգում։

## Արտադրություն
Յուրաքանչյուր դրվագի տևողությունը կազմում է մոտավորապես 90 րոպե, իսկ ամբողջ հեռուստասերիալի տևողությունը 110 րոպեով ավելի է, քան լիամետրաժ էկրանավորմանը։ Դրա շնորհիվ սերիալի ստեղծողներին հաջողվել է ավելի խորը բացահայտել նրա պատմությունն ու կերպարները։ Բոլոր 6 սերիաները ցուցադրվել են  SVT1 հեռուստաալիքով 2010 թվականի մարտի 20-ից մինչև ապրիլի 24-ը։ Այդ տարվա ամռանը «Միլենիումը» թողարկվեց նաև DVD և  Blu-ray տարբերակով, որտեղ տեղ գտան նաև լրացուցիչ տեղեկություններ։

2011 թվականի դեկտեմբերի 6-ին Music Box Home Entertainment-ը ԱՄՆ-ում թողարկեց« Միլենիում» բոքս-սեթը։

## Դերասաններ

## Ծանոթագրություն

## Արտաքին հղումներ
* 
* «Миллениум» на сайте SVT

Կատեգորիա:2010 հեռուստասերիալներ
Կատեգորիա:Հեռուստասերիալներ այբբենական կարգով
Ճանապարհ ամպերի հետ

**«Ճանապարհ ամպերի հետ»** (), խորհրդային նկարված մուլտիպլիկացիոն ֆիլմ, որը նկարահանվել է ըստ Ալեքսանդր Կոստինսկու հեքիաթների։

## Սյուժե
Վագրի ձագը դժգոհ է ամպամած օրվանից. երկինքը ծածկված է ամպերով, և արևը չի երևում։ Առույգ Կապիկը նրան զբոսանքի է կանչում։ Ճանապարհին նրանք հանդիպում են իրենց ընկերներին՝ Խլուրդին ու Փղին, որոնք գնում են նրանց հետ զբոսնելու։ Այնուհետև նրանք հասնում են մի ջրամբարի, որտեղից դուրս են գալիս Գետաձին, Կոկորդիլոսը և Կրիան, և նրանք նույնպես սկսում են զբոսնել նրանց հետ։ Կապիկը երգեր է երգում, իսկ ընկերները շարունակում են դրանք։ Քայլարշավը տևում է ամբողջ օրը, և նույնիսկ Վագրի տրամադրությունը փոխվում է։

## Հեղինակներ

## Տեսաթողարկումներ
Մուլտֆիլմը DVD ձևաչափով բազմիցս վերաթողարկվել է մուլտֆիլմերի ժողովածուներում («Վագրիկը և նրա ընկերները», «Ահ, Դյուդյուկա», «Ամենափոքրերի համար», «Սիրելի երգեր», «Եղբայր Աղվեսն ու եղբայր Ճագարը» («Հյուր հեքիաթին» սերիա), «Վագրիկը և նրա ընկերները» («Մուլտհրավառություն» սերիա) «Բարի գիշեր, երեխաներ» (շաբաթ 1-ին)։

## Տես նաև
* Նվեր փղի համար

## Ծանոթագրություններ

## Գրականություն
* 

## Արտաքին հղումներ
* 
* «Էկրան» ստեղծագործական միավորում
* Ճանապարհ... Յուրի Բուտիրինի հետ . 2014 թվականի ապրիլի 11-ի հարցազրույց
* Ընկերների երգը («Ճանապարհ ամպերի հետ» մուլտֆիլմի երգի բառերը)

Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Միսաք Մեծարենցի մատանի

**Միսաք Մեծարենցի մատանի**, Եղիշե Չարենցի անվան գրականության և արվեստի թանգարանում պահվող հայ անվանի գրող Միսաք Մեծարենցի մոր նվերը որդուն։

## Պատմություն
1905 թվականին Միսաք Մեծարենցի մոտ ախտորոշվում է թոքախտ հիվանդությունը։ Կյանքի վերջին տարիները երիտասարդ գրողը հիմնականում անցկացնում է մոր՝ Իսկուհի Մեծատուրեանի խնամքի ներքո։ Փորձելով ամեն գնով փրկել որդուն՝ Մեծարենցի մայրը որպես չար ուժերից պաշտպանության խորհրդանիշ որդուն նվիրում է ոսկե մատանի։ Մեծարենցի մատանու պատմությունը երկար տարիներ անհայտ էր հայ ուսումնասիրողներին։ 1985 թվականին Երևանի Չարենցի անվան գրականության ու արվեստի թանգարանը մի փոքրիկ մատանի ու մի ուղեկցող նամակ է ստանում ԱՄՆ–ից, որում Սփյուռքահայության կոմիտեի անդամ Վահան Ղազարյանը հայտնում էր, որ դա Միսաք Մեծարենցի մատանին է, որն իրեն է հանձնել բարեկամուհին՝ Մեծարենցի եղբոր դուստր Արշալույս Մեծատուրյանը։ Այսօր Մեծարենցի մատանին ցուցադրվում է Գրականության և արվեստի թանգարանում։

## Նկարագիր
Մատանին ոսկյա է՝ ագաթե քարով, որի վրա փորագրված էր «Գիրք գրքոցից» հետևյալ երկտողը՝ «Կատարեալ սեր մերժէ զերկյուղ»։

## Ծանոթագրություններ

Կատեգորիա:Միսաք Մեծարենց
Հենրի Պարկինս Հոպներ

Կապիտան **Հենրի Պարկինս Հոպներ** (), Մեծ Բրիտանիայի ռազմածովային թագավորական նավատորմի սպա, Արկտիկայի հետախույզ և տեխնիկական գծագրող/արվեստագետ։ Իր կարիերայի ընթացքում մասնակցել է նաև երկու անհաջող ճանապարհորդությունների․ 1816 թվականին թագավորական «Ալսեսթ» և 1825 թվականին «Ֆյուրի» նավերի կործանմանը։

## Վաղ կյանք
Ծնվել է Լոնդոնում և եղել անգլիացի դիմանկարիչ Ջոն Հոպների և ամերիկացի քանդակագործ Պատիենս Ռայթի դուստր Ֆոբի Ռայթի (1761-1827) չորրորդ զավակը։ Շատ բան հայտնի չէ նրա կրտսեր քույր-եղբայրների մասին։ Ունեցել է երեք ավագ եղբայրներ, որոնց հայրը նկարել է 1791 թվականի «Հոպներ երեխաները» կտավում, որն այժմ գտնվում է Արվեստի ազգային պատկերասրահի հավաքածուի կազմում։

* Քեթրին Համբդեն Հոպներ (1784–1828),  «Բրիտանական Արևելահնդկական» ընկերության դատավոր
* Ռիչարդ Բելգրավ Հոպներ (1786-1872), բրիտանական գլխավոր հյուպատոս Վենետիկում,
* Ուիլսոն (երբեմն հայտնի որպես Վիլյամ) Լասսել Հոպներ (1788–?), Նկարիչ

## Կարիերա
Հոպները անդամագրվել է Թագավորական նավատորմին 1808 թվականին և ծառայել Նապոլեոնյան պատերազմների և 1812 թվականի Անգլո-ամերիկյան պատերազմի ժամանակ։ Աշխատանքային կարիերան սկսել է «էնդիմիոն» նավի վրա, երբ նրան հրամայել էին գնալ Լա Կորունյա։ 1815 թվականին նշանակվել է կրտսեր լեյտենանտ։ Հաջորդ տարի նա ծառայել է խորտակված «Ալսեսթ» նավի վրա նավապետ Մուրեյ Մաքսվելի հրամանատարությամբ և ուղեկցել Լորդ Ամհերստին դեպի Չինաստան՝ կայսր Ցզյացինին դիվանագիտական առաքելության նպատակով։ Երբ «Ալսեսթ» նավը խորտակվել է, Հոպները տեղափոխվել է Օստ-Հնդկական «Լայոն» նավը, որպեսզի օգնի իր նավաբեկված ընկերներին։

1818 թվականին լեյտենանտ Հոպները ծառայում էր «Ալեքսանդր» նավի վրա լեյտենանտ Ուիլյամ Էդուարդ Պարրիի հրամանատարությամբ։ Հոպները մասնակցել է դեպի Արկտիկա ևս երեք ճանապարհորդությունների Պարրիի հրամանատարության ներքո։

Հոպների գեղարվեստական և ստեղծագործական տաղանդները օգտակար էին այս ճանապարհորդությունների ժամանակ։ Նրա նկարազարդումները տպագրվել են Ջոն Ռոսի և Պարրիի արշավախմբային պատմվածքների հետ։ Բացի այդ, Հոպները երկու սեզոն է մասնակցել Արքայական Արկտիկական թատրոնում, որը հիմնադրվել էր Պարրիի կողմից՝ երկարատև ձմեռների ընթացքում ձանձրույթը հաղթահարելու համար։ Հոպներն ինքն էր Արկտիկայում ամեն ամիս անցկացվող դիմակահանդեսների կազմակերպիչը։ Ինչ վերաբերում է դիմակահանդեսներին, Փերին նշել է. «Բացառվում է, որ որևէ այլ գաղափար մեզ ավելի երջանկացներ կամ ավելի ճիշտ համապատասխաներ մեր իրավիճակին»։

## Հետագա կյանք
Անառողջությունը նրան խանգարել է ուղեկցել Փարիին 1827 թվականին դեպի Հյուսիսային բևեռ իր ճանապարհորդության ընթացքում։ 1829 թվականին ծովակալ Ռոսին ուղեկցելու Հոպների խնդրանքը մերժվել է։

Հոպները երբեք չի ամուսնացել։ 1833 թվականի դեկտեմբերի 22-ին մահացել է Լիսաբոնում՝ դեպի Հարավային Եվրոպա շրջագայության ընթացքում։

## Անվանակոչումներ
Կանադայի մի քանի վայրեր անվանակոչվել են նրա պատվին, այդ թվում՝

* Քեյփ Հոփները Հյուսիսարևմտյան տարածքներում
* Հոպներ Ինլեթը, Հոպներ գետը, Հոպներ նեղուցը Նունավուտում
* Հոպներ կղզին Օնտարիո նահանգում

## Ծանոթագրություններ

*
*
*
*
*
*
*
*
*
*
*

## Արտաքին հղումներ
* Burnet Inlet, Barrow's Strait, from a sketch by Henry Parkyns Hoppner
* Photo, Fury beach, Somerset Island, Nunavut, Canada 

Կատեգորիա:1795 ծնունդներ
Կատեգորիա:1833 մահեր
Կատեգորիա:Բրիտանացի արվեստագետներ
Գերի Մուրի սկավառակագրություն

Կիթառահար և երգիչ Գերի Մուրի սկավառակագրությունը, որն ունի «Բլյուզի Սպիտակ Կախարդը» անվանումը։ Այն ներառում է 28 ստուդիական ալբոմ, որոնցից 19-ը անհատական են, 6-ը համերգային (5-ը սեփական), 12 ժողովածու (7-ը նրանը) և 11 լավագույն սինգլներ, որոնք ընդգրկվել են Մեծ Բրիտանիայի Թոփ 40-ում։

## Սոլո ալբոմներ
### Ստուդիական

### Համերգային

### Ժողովածուներ

## Սինգլներ

## Աշխատանքը խմբերում
### Thin Lizzy

### Colosseum II

### BBM (Bruce-Baker-Moore)

### Scars

## Ծանոթագրություն

## Արտաքին հղումներ
* Вся дискография на фанатском сайте 
* Сайт Гэри Мура 
* Сайт фанатов Гэри Мура 

Կատեգորիա:Սկավառակագրություններ
Թեդ Մուր

**Թեդ Մուր** (, ), կինոօպերատոր։ «Օսկարի» մրցանակակիր լավագույն օպերատորական աշխատանք անվանակարգում՝ «Բոլոր ժամանակների մարդը» ֆիլմում կատարած աշխատանքի համար։

## Կենսագրություն
Ծնվել է 1914 թվականի օգոստոսի 7-ին ՀԱՀ-ի Արևմտյան Կապ նահանգում։ Կարիերա ֆիլմերում սկսել է օպերատորի օգնականի դերում, առաջին անգամ հիմնական կինոօպերատորի դերում հանդես գալով 1955 թվականին՝ «Ոսկե պարգև» ֆիլմի նկարահանումների ժամանակ։ Թեդ Մուրի համեմատաբար հայտնի օպերատորական աշխատանքները համարվում են Ջեյմս Բոնդի մասին նկարահանված յոթ ֆիլմերը։ «Ռուսաստանից սիրով» ֆիլմի համար արժանացել է BAFTA-ի լավագույն օպերատորական աշխատանքի համար և Կինոօպերատորների Բրիտանական միության մրցանակներին։

Բոլոր ժամանակների մարդը ֆիլմում օպերետորական աշխատանքի համար Թեդ Մուրը ստացել է «Օսկար» և BAFTA մրցանակները։

Մահացել է 1987 թվականին Անգլիայի Սուրեյ կոմսությունում։

## Ընտրված ֆիլմագրություն
*1955՝ Ոսկե պարգև / A Prize of Gold (ռեժ. Մարկ Ռոբսոն)
*1962՝ Բժիշկ Նոու / Dr. No (ռեժ. Թերենս Յանգ)
*1962՝ Թրիֆիդների օրը / The Day of the Triffids (ռեժ. Սթիվ Սեկելի)
*1963՝ Ռուսաստանից սիրով / From Russia with Love (ռեժ. Թերենս Յանգ)
*1964՝ Գոլդֆինգեր / Goldfinger (ռեժ. Գայ Հեմիլթոն)
*1965՝ Գնդաձև կայծակ / Thunderball (ռեժ. Թերենս Յանգ)
*1966՝ Բոլոր ժամանակների մարդը / A Man for All Seasons (ռեժ. Ֆրեդ Ցինեման)
*1968՝ Շալակո / Shalako (ռեժ. Էդվարդ Դմիտրիկ)
*1969՝ Միսս Ջին Բրոդիի ծաղկումը / The Prime of Miss Jean Brodie (ռեժ. Ռոնալդ Նիմ)
*1971՝ Ադամանդները հավերժ են / Diamonds Are Forever (ռեժ. Գայ Հեմիլթոն)
*1973՝ Ապրիր և թող մյուսներին մեռնել / Live and Let Die (ռեժ. Գայ Հեմիլթոն)
*1973՝ Սինդբադի ոսկյա ճանապարհորդությունը / The Golden Voyage of Sinbad (ռեժ. Գորդո Հեսսլեր)
*1974՝ Ոսկե ատրճանակով մարդը / The Man with the Golden Gun (ռեժ. Գայ Հեմիլթոն)
*1977՝ Սինդբադը և վագրի աչքը / Sindbad And The Eye Of The Tiger (ռեժ. Սեմ Ուոնամեյքեր)
*1977՝ Մահ սառցաբեկորերի մեջ / Orca (реж. Մայքլ Անդերսոն)
*1978՝ Դոմինիկ / Dominique (ռեժ. Մայքլ Անդերսոն)
*1980՝ Մարսյան ժամանակագրություն/ The Martian Chronicles (ռեժ. Մայքլ Անդերսոն)
*1981՝ Տիտանների մարտը / Clash of the Titans (ռեժ. Դեսմոնդ Դեվիս)

## Ծանոթագրություններ

## Արտաքին հղումներ

Կատեգորիա:BAFTA մրցանակի դափնեկիրներ
Կատեգորիա:Օսկարակիրներ
Կատեգորիա:Բրիտանացի կինոօպերատորներ
Լեոնարդ Ռոզենման

**Լեոնարդ Ռոզենման** (, ), կինոյի, հեռուստատեսության և թատրոնի ամերիկացի կոմպոզիտոր։ «Օսկար» և «Էմմի» մրցանակների դափնեկիր է։

## Կյանք և կարիերա
Լեոնարդ Ռոզենմանը ծնվել է Բրուքլինում, Նյու Յորքում։ Երկրորդ համաշխարհային պատերազմի ժամանակ ծառայել է Խաղաղ օվկիանոսի ռազմաօդային ուժերում, երաժշտության ասպարեզում բակալավրի աստիճան է ստացել Բերքլիի Կալիֆոռնիայի համալսարանում։ Սովորել է նաև Առնոլդ Շյոնբերգի, Ռոջեր Սեշենսի և Լուիջի Դալապիկոլի հետ։

Ռոզենմանի վաղ աշխատանքների մեծ մասը ներառված են Ջեյմս Դինի «Դրախտից դեպի արևելք» (1955) և «Առանց պատճառի խռովարարը» (1955) ֆիլմերում։  Նա շարունակել է երաժշտություն ստեղծել «Ֆանտաստիկ ճամփորդություն» (1966), «Մատանիների տիրակալը» (1978) ֆիլմի առաջին անիմացիոն մշակումների, «Կրոս ճիչ» (1983) և «Աստղային ճանապարհ 4. ճանապարհորդություն դեպի տուն» ֆիլմերի համար։ Նա նաև երաժշտություն է գրել «Պաշտպաններ», «Աղջամուղջային գոտի», «Գիբսվիլլ» և «Բժիշկ Մարկուս Էլբին» հեռուստասերիալների համար։ Նրա գրեթե ամբողջ ստեղծագործությունն օգտագործվել է 1960-ականներին Երկրորդ համաշխարհային պատերազմի մասին նկարահանված «Մարտ» հեռուստասերիալի համար։

Ռոզենմանը 70 տարեկան հասակում հիվանդացել է ճակատաքունքային հիվանդությամբ, որը նման է Ալցհայմերի հիվանդությանը։

Մահացել է 2008 թվականի մարտի 4-ին, սրտի կաթվածից, Վուդլենդ-Հիլզում, Կալիֆոռնիայում։

## Ծանոթագրություններ

## Արտաքին հղումներ
* 
* Leonard Rosenman Turns 80 — Film Music Society (September 7, 2004)
* Leonard Rosenman Remembered — Film Music Society (May 1, 2008)
* Guide to the Leonard Rosenman Papers at NYU's Fales Library

Կատեգորիա:Ամերիկացի կինոկոմպոզիտորներ
Մայա Մյակիլա

**Մայա Մյակիլա** (, ), շվեդ նկարչուհի, որը հայտնի է իր սահմռկեցուցիչ նկարներով։ Նա նաև «Շվեդիայի արվեստի հրեշներ» գեղարվեստական շարժման հիմնադիրն է։ Մայան իրեն անվանում է «սարսափների նկարիչ» կամ «փոփ-սյուրռեալիստ»։ Մայայի աշխատանքները ներկայացվել են Փարիզում, Համբուրգում, Ստոկհոլմում, Նորչյոպինգում, Կոպենհագենում։

## Կենսագրություն
Մայան ծնվել է Շվեդիայի Նորչյոպինգ քաղաքում 1979 թվականին։ Նկարել սովորել է ինքնուրույն։ Շիզոֆրենիկ է։ Ներկայումս բնակվում է Ստոկհոլմում։

## Նկարչական ոճ
Մայա Մյակիլան միջազգային գեղարվեստական հարթակում իր յուրահատուկ տեղն ունի։ Իր ստեղծագործություններում նա օգտագործում է մեդիա (թվային կոլաժներ), գեղանկարչություն, համակցված մեդիա և լուսանկարներ։

15 տարի օգտագործելով Photoshop ծրագրի թվային կոլաժները՝ Մայան մշակել է լուսանկարներով գեղանկարչության սեփական տեխնիկան։ Այս տեխնիկայի շրջանակներում նա թղթի կտորների և սոսնձի սովորական խառնուրդի փոխարեն օգտագործում է պատկերների, էկրանավորումների, թվային ներկերի հարյուրավոր շերտեր։ Մայայի աշխատանքային ոճը իր մեջ պարունակում է սարսափ և գրավչություն, մռայլություն և զվարճանք։ Աշխատանքի թեմաները մասամբ ֆեմինիստական են կամ շոշափում են մարդկային հոգեկանը, հիմնական հույզերը։ Նրա ոճի վրա ազդում են աութսայդերային արվեստը, ժողովրդական արվեստը, սյուրռեալիստները, վերածննդի արվեստը, պրեռաֆայելիտները, ինչպես նաև ժամանակակից փոփ մշակույթը՝ Mash Pail Kids-ը, դիսնեյյան դասականները և վինտաժային նոստալգիան։ Լինելով կինոյի երկրպագու՝ նրա գեղարվեստական տեսունակության վրա ազդել են կինոռեժիսորներ Դեյվիդ Լինչի, Ինգմար Բերգմանի և Ալֆրեդ Հիչքոքի վիզուալ աշխարհները։

## Ցուցահանդեսներ
* 2007` Don’t Wake Daddy II - Galerie Feinkunst Krüger, Համբուրգ, Գերմանիա
* 2010` Don’t Wake Daddy V - The Anniversary Show - Galerie Feinkunst Krüger, Համբուրգ, Գերմանիա
* 2010` «The Last Days Of My Demons» - Skomakargatan, Ստոկհոլմ, Շվեդիա
* 2011 - 2012` Art Show - Halle St Pierre Museum, Փարիզ, Ֆրանսիա

## Ծանոթագրություններ

## Արտաքին հղումներ
* miamakila.com/

Կատեգորիա:Շվեդ արվեստագետներ
Կատեգորիա:Շվեդ նկարչուհիներ
Ռոբ Բոտտին

**Ռոբ Բոտտին** (, ), հատուկ դիմահարդարման ստեղծման ամերիկացի վարպետ և հատուկ և տեսողական էֆեկտների բեմադրիչ, հայտնի է ռեժիսորներ Ջոն Դանտեի «Ոռնոց» և «Ներքին տարածություն» և Ջոն Կարպենտերի «Մառախուղ» և «Ինչ որ մի բան» ֆանտաստիկ ֆիլմերում կատարած աշխատանքներով։ 2013 թվականին նրան նկարագրել են որպես «հատուկ էֆեկտների հանճար»։ «Օսկար» մրցանակի հատուկ մրցանակակիր է`«Հիշել բոլորը» (1990) ֆիլմի տեսողական էֆեկտների համար։ «Օսկար» մրցանակից բացի առաջադրվել և պարգևատրվել է նաև «BAFTA» և «Սատուրն» մրցանակներով։

## Կարիերա
Ծնվել է 1959 թվականին Էլ-Մոնտե քաղաքում (Լոս Անջելեսի արվարձան, Կալիֆոռնիա նահանգ)։ 14 տարեկանում Ռոբը ներկայացրել է իր պատկերազարդումները դիմահարդարման վարպետ Ռիկ Բեյքերին, որը նրան հենց այդ պահին աշխատանքի է վերցրել որպես իր օգնական և աշակերտ։ Ռոբը համագործակցել է Բեյքերի հետ տարբեր ֆիլմերում, սակայն նրա առաջին ինքնուրույն աշխատանքը դարձել է «Ոռնոց» ֆիլմում մարդու փոխակերպումը մարդագայլի (1981)։

Ջոն Կարպենտերի «Ինչ որ մի բան» (1982) ֆիլմի վրա աշխատելիս Ռոբն ապրում էր ուղղակի նկարահանման հրապարակում` աշխատելով շաբաթը յոթ օր մեկ տարվա ընթացքում (ինչի համար գործընկերների կողմից ստանում է «Ռոբոտ» մականունը, որը նմանեցված է նրա անվան և ազգանվան հնչողությանը)։ Նա քնում էր դեկորացիայում և աշխատանոցում, և նախագծի ավարտին Կարպենտերը նրան ուղարկում է հիվանդանոց, որտեղ նրան տրվում ծայրահեղ հյուծման ախտորոշում։ Այսուհետև Ռոբը երդվում է այլևս երբեք այդքան շատ չաշխատել։

Մինչև «Ինչ որ մի բան» ֆիլմը Ռոբ Բոտինը Կարպենտերի հետ աշխատել է «Մառախուղ» ֆիլմում (1980), որտեղ ներգրավված է եղել որպես դերասան` կատարելով նավապետ Բլեյքի դերը։

## Ֆիլմագրություն
**Հատուկ դիմահարդարում**

* 1976` Քինգ Քոնգ
* 1977` Աստղային պատերազմներ։ Էպիզոդ IV: Նոր հույս
* 1978` Պիրանիա
* 1979` Կապիկների տիրուհին
* 1980` Մառախուղ
* 1980` Մոլագարը
* 1980` Տանի կղզին
* 1981` Ոռնոց
* 1982` Ինչ-որ մի բան
* 1983` Աղջամուղջային գոտի
* 1985` Հետազոտողները
* 1985` Լեգենդը
* 1987` Իստվիկյան վհուկներ
* 1987` Ներքին տարածություն
* 1987` Ռոբոտ ոստիկանը
* 1988` Բնության գրկում
* 1990` Հիշել բոլորը
* 1991` Բագսի
* 1992` Հիմնական բնազդ
* 1995` Յոթ
* 1996` Առաքելությունն անիրագործելի է
* 1998` Վախն ու ատելությունը Լաս Վեգասում
* 1999` Մարտական ակումբ
* 2000` Չարլիի հրեշտակները
* 2002` Ակամա միլիոնատեր

**Հատուկ և տեսողական էֆեկտներ**

* 1980` Մառախուղ
* 1980` Տանի կղզին
* 1983` Աղջամուղջային գոտի
* 1986` Զարմանալի պատմություններ (սերիալ)
* 1990` Հիշել բոլորը
* 1992` Հիմնական բնազդ
* 1993` Ռոբոտ ոստիկանը 3
* 1997` Սատանայի փաստաբանը
* 1998` Վերելք անկումից

## Մրցանակներ և անվանակարգեր

## Ծանոթագրություններ

## Արտաքին հղումներ
* Պարգևներ և առաջադրումներ IMDb կայքում

Կատեգորիա:BAFTA մրցանակի դափնեկիրներ
Կատեգորիա:Ամերիկացի արվեստագետներ
Կատեգորիա:Ամերիկացի դիմահարդարներ
Կատեգորիա:Օսկարակիրներ
Հնգադեմ կուռք

**Հնգադեմ կուռք**, Ք.ա․ 2-րդ հազարամյակով թվագրվող քարե հնգադեմ արձան։ 
thumb|Հնգադեմ կուռք
## Բնութագիր

Արձանը հայտնաբերվել է Գորիսի տարածաշրջանի Հարժիս գյուղում, որը գտնվում է քաղաքից 24 կմ հեռավորության վրա։ Շրջակայքը հարուստ է պատմամշակութային ժառանգությամբ՝ եկեղեցիներ, քարավանատներ, դամբարանադաշտեր, խաչքարերով գերեզմանոցներ, կամուրջ և այլն։ Նոր գյուղը փռված է հնագույն բնակավայրի և դամբարանադաշտի վրա։ Արձանը հայտնաբերվել է պատահականորեն տնաշինական աշխատանքների ժամանակ։ Տարածքում լուրջ հնագիտական հետազոտություններ չեն իրականացվել։ Արձանը թանգարան է բերվել 1950-1960 թթ․։

Հնգադեմ կուռքի պաշտամունքի հետքեր կան նաև հնդկական, եգիպտական և այլ քաղաքագակրթություններում։


Հնգադեմ կուռք 02.jpg|thumb|left|Հնգադեմ կուռք
Հնգադեմ կուռք 03.jpg|thumb|left|Հնգադեմ կուռք


## Գրականություն
* Օնիկ Խնկիկյան, «Սյունիքը ուրարտական ժամանակաշրջանում (ըստ հնագիտական տվյալների)», 2016 թ․
* Hayk Avetisyan, Artak Gnuni, Gagik Sarkgsyan, Arsen Bobokhyan, Henry Danielyan, "Human Images from the Eastern Urartian Periphery: Anthropomorphic Sculpture of Syunik on the Cusp of the 2nd and 1st Millenia BC," 2019

Կատեգորիա:Քանդակներ
Էրմինյա Ֆրեցցոլինի

**Էրմինյա Ֆրեցցոլինի** (, ), իտալացի օպերային սոպրանո։ Նրա երգացանկում առանձնահատուկ տեղ են գրավում Գաետանո Դոնիցետիի և Վինչենցո Բելլինիի բելկանտո օպերաները։

1841-1846 թվականներին ամուսնացած է եղել Անտոնիո Պոջիի հետ։

## Կենսագրություն
Էրմինյա Ֆրեցցոլինին ծնվել է Օրվեիտոյում։ Սկզբնական շրջանում երգեցողություն սովորել է հոր՝ հայտնի բաս Ջուզեպպե Ֆրեցցոլինիի հետ։ Այնուհետև ուսանել է Միլանում՝ Դոմենիկո Ռոնկոնիի և Ֆլորենցիայում՝ Անդրեա Նենչինիի և Ն. Տաչինարդիի մոտ։ Մարիա Մալիբրանի խորհրդով հետագայում ուսումը շարունակել է Մանուել Պատրիսիո Ռոդրիգես Գարսիայի մոտ։

1837 թվականին Ֆրեցցոլոլինին իր մասնագիտական օպերային առաջին դեբյուտը կատարեց Ֆլորենցիայի Պերգոլա թատրոնում՝ հանդես գալով Բելինիի Բեատրիչե դի Տենդայի օպերայում։ Նա հաճախ հանդես էր գալիս Իտալիայի խոշոր օպերային տներում՝ հանդես գալով Բելինիի և Դոնիցետիի օպերաներում։ 1838 թվականին հանդես է եկել Սիենայի և Ֆերարայի օպերաներում։ 1839 թվականին Բոլոնիայի թատրոնում հանդես է եկել Սավերիո Մերկադանտեի Ելենա դա Ֆելտրե օպերայում։

1838-1839 թվականներին Բոլոնայում հանդես է եկել ևս մի քանի դերերում, այդ թվում՝ դերերգեր Աննա Բոլենայում, Բեատրիս դի Տենդայում և Լուչիա դի Լամերմուրում։ 1839 թվականին առաջին անգամ հանդես է եկել Լա Սկալայում, Մերկադանտեի *Le due illustri rivali*-ում հանդես գալով Բիանկայի դերում։ Նույն տարում առաջին անգամ հանդես է եկել Պիզայի և Պերուջիայի օպերային թատրոններում։

1843 թվականի փետրվարի 11-ին Միլանի Լա Սկալա թատրոնում Ֆրեցցոլոլինին Գիզելդայի դերով հանդես է եկել Ջուզեպպե Վերդիի «Լոմբարդացիները Խաչակրաց առաջին արշավանքի ժամանակ» օպերայում։ 1845 թվականի փետրվարի 15-ին Լա Սկալայում ներկայացել է եկել Վերդիի Ժաննա դ'Արկ օպերայի համաշխարհային պրեմիերային։ 1846 թվականի նոյեմբերի 10-ին Նեապոլի Սան Կառլո թատրոնում Սավերիո Մերկադանտեի *Orazi e Curiazi* օպերայի պրեմիերայի ժամանակ հանդես է եկել Կամիլայի դերերգով։ Հանդես է եկել տարբեր միջազգային բեմերում՝ Սանկտ Պետերբուրգի Մարիինյան թատրոնում, Լոնդոնի Կովենտ գարդեն արքունական թատրոնում, Մադրիդի գտնվող Տեատրո Ռեալում, Վիեննայի *Kärntnertor* թատրոնում, Փարիզի Իտալիական թատրոնում և Հյուսիսային Ամերիկայի տարբեր բեմերում։ Բեմական ակտիվ գործունեությունը շարունակել է մինչև 1874 թվականը։ Մահացել է 1884 թվականին, Փարիզում, 66 տարեկան հասակում։

## Դերերգեր

## Գրականություն
* Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — с. 587 — ISBN 5-85270-033-9.

## Ծանոթագրություններ

Կատեգորիա:Իտալացի երգիչներ
Կատեգորիա:Իտալացի օպերային սոպրանոներ